OpenLLM-France/wikimedia huggingface dataset:
# Calè

Calè (en llatí: Calenus) fou un cognom de l'antiga Roma portat per personatges que pertanyien a diverses famílies, i particularment la gens Fúfia. Es tracta d'un gentilici de la ciutat de Cales, a la Campània, bé fent referència a l'origen d'un avantpassat, bé a les seves gestes militars.
Fou portat pels personatges següents:
* Olè Calè (llatí: Olenus Calenus), endeví etrusc del temps de Tarquini el Superb
* Marc Atili Règul, cònsol el 335 aC, anomenat Calè per la seva conquesta de Cales juntament amb Marc Valeri Corvus
* Quint Fufi Calè, terratinent romà, oposat a les reformes dels Gracs
* Quint Fufi Calè, cònsol el 47 aC, fill de l'anterior
* Luci Fufi Calè, testimoni en el judici contra Verres; fill de l'anterior
* Siti Calè, proscrit pels triumvirs el 43 aC
* Juli Calè, tribú de l'exèrcit de Vitel·li pertanyent a la tribu dels edus
* Calè, pintor d'època imperial

## Referències

* ↑ «Sittius Calenus». Digital Prosopography of the Roman Republic.
* ↑ CIL XIII, 641
# Faisà mostatxut fosc

El faisà mostatxut fosc (Crossoptilon mantchuricum) és una espècie d'ocell de la família dels fasiànids (Phasianidae) que habita zones rocalloses i arbustives de muntanya del nord-est de la Xina.
# Universitat Constantina 1

La Universitat Constantina 1 (àrab: جامعة قسنطينة, Jāmiʿat Qusanṭīna; antigament Universitat de Mentouri de Constantí) és una universitat algeriana situada a la ciutat de Constantina, al nord-est del país, a 400 km de la capital Alger. Està classificada per l'US News & World Report en el lloc 50è el rànquing regional d'universitats àrabs de 2016.
La universitat està situada a la ciutat de Constantina, la capital cultural de l'est d'Algèria, a la província de Constantina. Es troba a la carretera que uneix l'aeroport de Med Boudiaf amb la ciutat, en una superfície de 544 mil metres quadrats.
Fou dissenyada seguint un projecte de l'arquitecte brasiler Oscar Niemeyer, i feta per l'empresa ECOTEC.

## Organització

Es distribueix en 13 campus, 9 facultats i 38 departaments, oferint al voltant de 100 especialitats.
* Facultat de Ciències de l'Enginyeria
* Escola de Medicina
* Facultat de Ciències Exactes
* Facultat de Dret
* Facultat de Lletres i Llengües
* Facultat d'Humanitats i Ciències Socials
* Facultat de Ciències Naturals i de la Vida
* Facultat de Ciències de la Terra i Ordenació del Territori
* Facultat d'Economia i Ciències de la Gestió
* Facultat de Ciències Veterinàries

## Referències

* ↑ «Search Top Arab Region Universities | US News Best Arab Region Universities». [Consulta: 21 juny 2016].
* ↑ Oscar Niemeyer. The University of Constantine: Modern Kasbah of Higher Education
* ↑ «University of Constantine - Data, Photos & Plans».
* ↑ Arquitectura Viva
* ↑ "Concrete Spring: Oscar Niemeyer’s work in Algeria", Architects' Journal, 18 February 2014

## Enllaços externs

* Universitat Constantina 1 - Lloc web oficial
# Domanovka

Domanovka - Домановка (rus) - és un poble de l'óblast de Bélgorod, a Rússia. El 2010 tenia 8 habitants. Pertany al districte (raion) de Prókhorovka.

## Referències

* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
* ↑ «Avdeyevka» (en anglès). GeoNames. Arxivat de l'original el 2022-02-04. [Consulta: 4 febrer 2022].
* ↑ Бобов А. Начало заселения района / А. Бобов //Истоки. – 2001. – 10 янв.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 4 febrer 2022].
# Masomah Ali Zada

Masomah Ali Zada, també escrit Alizada, (Afganistan, 11 de març de 1996) és una ciclista afganesa. Va participar en els Jocs Olímpics d'Estiu de 2020, que es van celebrar a Tòquio el 2021 per culpa de la pandèmia de COVID-19, gràcies a una beca amb l'equip olímpic de refugiats.

## Referències

* ↑ «Ali Zada, Masomah» (en anglès). Olympics.com. Arxivat de l'original el 2021-07-25. [Consulta: 29 juliol 2021].
* ↑ «Meet Masomah Ali Zada – aspiring Olympic cyclist and IOC Refugee Athlete Scholarship-holder | Halal Watch World News». Arxivat de l'original el 2021-07-23.
* ↑ «Lessons in resilience, cooking and self-defence from refugee athletes - Olympic News» (en anglès), 07-11-2020.
* ↑ «Refugee Athletes Join Festival of Olympian and Paralympian Experiences».
* ↑ «Masomah Ali Zada, la ciclista refugiada que huyó de Afganistán y pedalea hacia Tokio» (en castellà), 10-01-2021.
* ↑ «Masomah Ali Zada, cycliste afghane réfugiée en France» (en francès). Arxivat de l'original el 2021-07-29.

## Enllaços externs

* Youtube.com - Entrevista un any abans dels Jocs Olímpics de Tòquio (20 juny 2020)
# Piroxferroïta

La piroxferroïta és un mineral de la classe dels silicats. Va rebre el seu nom l'any 1970 per la seva relació amb la piroxmangita com a mineral ric en ferro.

## Característiques

La piroxferroïta és un inosilicat de fórmula química (Fe,Mn,Ca)SiO₃. Cristal·litza en el sistema triclínic. La seva duresa a l'escala de Mohs es troba entre 4,5 i 5,5. És isostructural amb la piroxmangita, amb la qual forma una sèrie de solució sòlida.
Segons la classificació de Nickel-Strunz, la piroxferroïta pertany a «09.DO - Inosilicats amb 7-, 8-, 10-, 12- and 14-cadenes periòdiques» juntament amb els següents minerals: piroxmangita, pel·lyïta, nordita-(Ce), nordita-(La), ferronordita-(Ce), manganonordita-(Ce), ferronordita-(La), alamosita i liebauïta.

## Formació i jaciments

Va ser descoberta l'any 1970 al Mar de la Tranquil·litat, a La Lluna, on sol trobar-se associada a altres clinopiroxens, així com a plagioclasa, ilmenita, cristobalita, tridimita, faialita, fluorapatita i feldespat.

## Referències

* ↑ «Pyroxferroite» (en anglès). Mindat. [Consulta: 9 octubre 2016].
* ↑ «Pyroxferroite-Pyroxmangite Series» (en anglès). Mindat. [Consulta: 9 octubre 2016].
* ↑ «Pyroxferroite» (en anglès). Handbook of Mineralogy. [Consulta: 9 octubre 2016].
# Fascia (Ligúria)

Fascia (en ligur Fascia) és un comune italià, situat a la regió de la Ligúria i a la ciutat metropolitana de Gènova. El 2011 tenia 102 habitants.

## Geografia

Es troba al vessant meridional del mont Carmo (1.641 m), a l'est de Gènova, compta amb una superfície de 11,25 km² i les frazioni de Carpeneto (seu de l'ajuntament) i Cassingheno. Limita amb les comunes de Carrega Ligure, Fontanigorda, Gorreto, Montebruno, Propata, Rondanina i Rovegno.

## Referències

* ↑ Frisoni, Gaetano. Nomi propri di città, borghi e villaggi della Liguria del Dizionario Genovese-Italiano e Italiano-Genovese. Gènova: Nuova Editrice Genovese.
* ↑ «Dades Istat el 31 desembre 2011». Arxivat de l'original el 3 de març 2016. [Consulta: 16 juliol 2015].
Viccionari
# Universitat Cuito Cuanavale

La Universitat Cuito Cuanavale (UCC) és una universitat pública d'Angola, multicampi, situada a la ciutat de Menongue. Rep el nom en honor de la batalla de Cuito Cuanavale.
La universitat sorgí del desmembrament del pol Menongue de la Universitat Mandume Ya Ndemufayo en mig de la reforma de l'ensenyament superior angolès esdevinguda en 2014. Té la seva àrea d'actuació restringida a les províncies de Cunene i Cuando Cubango.

## Històric

La UCC prové de l'antic pol de la Universitat Mandume Ya Ndemufayo (UMN) a Menongue, inaugurat en 2012.
En 2014 la unitat de Menongue és afectada amb la reforma d'ensenyament superior promoguda pel govern d'Angola. La reforma propugna la descentralització del pol de la UMN, de manera que pogués constituir un nou centre universitari autònom. D'aquesta proposta va sorgir la UCC, activada pel decret-llei n. 188/14, de 4 d'agost de 2014 aprovat pel Consell de Ministres.

## Infraestructura

L'estructura orgànica de la UCC se compon de la següent forma:

### Campus de Menongue

* Escola Superior Politècnica
* Facultat de Dret
* Facultat de Ciències Econòmiques
* Facultat d'Agronomia
* Facultat de Biologia
* Facultat de Física
* Facultat de Matemàtiques
* Facultat d'Infermeria

### Campus de Cuito Cuanavale

* Facultat de Medicina

### Campus de Calai

* Facultat de Gestió i Turisme

### Campus d'Ondjiva

* Escola Superior Politècnica

## Referències

* ↑ Universidade Cuito Cuanavale com mais de 600 vagas - Portal Angop
* 1 2 Breve apresentação da UMN Arxivat 2018-11-26 a Wayback Machine. - AULP
* 1 2 Universidade Cuito Cuanavale pode abrir em 2015 Arxivat 2016-09-09 a Wayback Machine. - O País
* ↑ Decreto Presidencial n.º 188/14 - Presidente da República - Secretariado do Conselho de Ministros
# Saint Kitts

Saint Kitts (també coneguda més formalment com Saint Christopher Island; Saint-Christophe en francès) és una illa del Carib. Junt amb l'illa veïna de Nevis, Saint Kitts constitueix l'estat federal de Saint Christopher i Nevis.
Ocupa una superfície de 168 km² i té una població de 35.000 persones, la major part descendents d'esclaus negres.
El Parc Nacional de la fortalesa de Brimstone Hill ha estat declarat Patrimoni de la Humanitat per la UNESCO.

## Enllaços externs

* Govern de Saint Christopher i Nevis - Pàgina oficial (anglès)
* Turisme de Saint Christopher i Nevis - Pàgina oficial (anglès)
* Esports d'hivern a Saint Christopher i Nevis (anglès)
* Festival de Música de Saint Kitts (anglès)
* Església Anglicana de Saint Kitts Arxivat 2019-12-04 a Wayback Machine. (anglès)
# Regió de la Mar Negra Occidental (estadística)

La regió de la Mar Negra Occidental (TR8) és una de les 12 regions estadístiques de Turquia.

## Subregions i províncies

* Subregió de Zonguldak (TR81)
** Província de Zonguldak (TR811)
** Província de Karabük (TR812)
** Província de Bartın (TR813)
* Subregió de Kastamonu (TR82)
** Província de Kastamonu (TR821)
** Província de Çankırı (TR822)
** Província de Sinop (TR823)
* Subregió de Samsun (TR83)
** Província de Samsun (TR831)
** Província de Tokat (TR832)
** Província de Çorum (TR833)
** Província d'Amasya (TR834)

## Referències

* ↑ «Turkey. Administrative Division. NUTS structure». Norsk Senter for Forskningsdata.
* ↑ «Statistical regions level 2 in Turkey as of 18th July 2016». Eurostat, 18-07-2016.
* ↑ «Statistical regions in the European Union and partner countries. NUTS and statistical regions 2021». Eurostat.
* ↑ «METADATA. Statistical Regions for Candidate countries and EFTA countries, by country.». Eurostat.

## Vegeu també

* Regions estadístiques NUTS de Turquia

## Enllaços externs

* Institut d'Estadística de Turquia
* NUTS - Nomenclatura d'unitats territorials per a estadístiques
# Domaniža

Domaniža és un poble i municipi d'Eslovàquia que es troba a la regió de Trenčín.

## Història

La primera menció escrita de la vila es remunta al 1268.
# Massah

Massah (hebreu:‎) és una de les localitats amb la qual la Torah hebrea identifica com per on van passar els israelites durant el seu Èxode; malgrat que el Llibre dels Nombres de la Bíblia no el menciona pas. Al llibre de l'Èxode, Massah es menciona al mateix temps que Meribah, en un context que suggereix que Massah és la mateixa localitat que Meribah, però altres mencions bíbliques de Massah i Meribah, com al Deuteronomi 32 i Llibre ‘Ezequiel 47 semblen implicar que són localitats diferents. El text bíblic (‘Èxode 17:7) diu que els israelites discutiren amb Moisès per la manca d'aigua i que Moisès va criticar que els israelites posessin a prova a Javeh. ‘’Massah’’ significa ‘’posar a prova’’.

## Referències

* ↑ מַסָּה
* ↑ Plantilla:Bibleverse
* ↑ Plantilla:Bibleverse
* 1 2 Peake's commentary on the Bible
* ↑ Cheyne and Black, Encyclopedia Biblica
# Ploëzal

Ploëzal (en bretó Pleuzal) és un municipi francès, situat a la regió de Bretanya, al departament de Costes del Nord. L'any 1999 tenia 1.190 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.576 | 1.458 | 1.445 | 1.301 | 1.232 | 1.190 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1989-1995 | Henry Le Roux | PS |
| 1995-2001 | Lucien François | PS |
| 2001- | Guy Connan | UMP |
# Camil Mulleras i Garrós

Camil Mulleras i Garrós (Olot, 7 de maig de 1844 - Barcelona, 22 de març de 1909) fou un industrial català.

## Biografia

Fill d'una família de fabricants i comerciants, originària del mas les Mulleras de Sant Joan les Fonts, va començar a treballar a l'edat de 13 anys amb una perseverança i intel·ligència tan grans que feu aviat fortuna pròpia, amb la qual va demostrar assíduament la seva filantropia.
Animat en les tasques caritatives per la seva esposa, el 1891 va pagar una barana de ferro per al presbiteri de l'església de la Mare de Déu del Tura, i l'any següent pagà també un enllosat de marbre per al citat presbiteri i, el 1895, l'enllosat hidràulic de la resta del santuari. Va ajudar la classe obrera i diverses institucions de beneficència, i morí a Barcelona el 22 de febrer del 1909.
En el testament que havia fet dos mesos abans del seu traspàs, deixà establerta la fundació benèfica olotina Premis Mulleras, que des d'aleshores i fins al 1970 (en què s'extingiren les donacions a causa del valor depreciatiu dels premis) suposaren la concessió de 1.200 pessetes anuals, repartides en deu premis destinats a beneficiar alumnes de les escoles municipals, aprenents d'arts i oficis, alumnes de l'Escola de Belles Arts, els obrers que tinguessin al seu càrrec familiars vells o incapacitats, i aquelles persones que posessin la seva vida en perill per tal de salvar la del proïsme.

## Enllaços externs

* Olotins il·lustres
# Febre paratifoide

La febre paratifoide és una malaltia entèrica bacteriana, produïda per 3 serotips d'espècies de Salmonella, S. Paratyphi A , S. Paratyphi B i S. Paratyphi C . El quadre clínic és similar al de la febre tifoide però es presenta generalment amb un curs més benigne.
La febre paratifoidea, en conjunt amb la febre tifoide, són considerades sota el terme més global de febre entèrica.

## Classificació

La febre paratifoide es classifica en conjunt amb la febre tifoide com una febre entèrica. Els serotips A, B i C de S. paratyphi donen quadres clínics similars a la febre tifoide, amb lleus diferències entre ells.

## Quadre clínic

Les característiques clíniques de la febre paratifoide són similars a la de la febre tifoide, encara que generalment es presenta amb un quadre clínic de menor intensitat i amb un període d'incubació més curt. Els serotips A o B poden manifestar-se amb icterícia, trombosi o abscés hepàtic; i també amb un quadre sistèmic.
La S. paratyphi B pot produir un quadre similar a la gastroenteritis per salmonel·la no específica. La S. paratyphi C no sol produir quadres gastrointestinals, i pot produir septicèmia i artritis. La infecció per S. paratyphi A produeix recaigudes en un 8% dels pacients.

## Tractament

El tractament de la febre paratifoide no difereix del tractament per a la febre tifoide. inclou:
* Repòs.
* Mesures dietètiques.
* Hidratació.
* Antibiòtics: ciprofloxacina, ofloxacina, cefixima, azitromicina, ceftriaxona, cefotaxima.
* Mesures de prevenció.

## Vegeu també

* Febre tifoide
* Febre entèrica

## Referències

* ↑ Cabello, A «Fiebre entérica en Madrid. Una revisión de los últimos 30 anos». Enferm Infecc Microbiol Clin, 2013 [Consulta: 14 maig 2013].
* ↑ Rajagopal, A «Hepatic abscess complicating paratyphoid infection». Trop Gastroenterol, 23, 2002, pàg. 181-82 [Consulta: 22 maig 2013].
* ↑ Mohanty, S «Venous thrombosis associated with Salmonella: report of a case and review of literature». Indian J Med Sci, 57, 2003, pàg. 199-203 [Consulta: 22 maig 2013].
* ↑ «Extra-intestinal nontyphoidal Salmonella Infections in children». Ann Trop Paediatr, 20, 2002, pàg. 125-29.
* ↑ Lang, R «Salmonella paratyphi C osteomyelitis: report of two separate episodes 17 years apart». Scand J Infect Dis, 24, 1992, pàg. 793-96 [Consulta: 22 maig 2013].
* ↑ Goh, KT «An outbreak of paratyphoid A in Singapore: clinical and epidemiological studies». Southeast Asian J Trop Med Public Health, 12, 1981, pàg. 55-62. Arxivat de l'original el 2019-08-22 [Consulta: 22 maig 2013]. Arxivat 2019-08-22 a Wayback Machine.
* ↑ Zulfigar, AB «Current concepts in the diagnosis and treatment of typhoid fever». BMJ, 333, 7558, 01-07-2006, pàg. 78-82. DOI: 10.1136/bmj.333.7558.78. PMID: 16825230 [Consulta: 22 maig 2013].
# Unió Musical de Benidorm

La Unió Musical de Benidorm és una societat musical de Benidorm (la Marina Baixa) que compta amb escola de música, banda juvenil, banda simfònica, cor i orquestra de corda. Gaudeix de la medalla corporativa com a primera entitat cultural de Benidorm.

## Història

Es fundà el 3 de juny de 1926 amb el mestre Vives com a director. Posteriorment, per desavinences entre els membres, es van formar dues bandes que van desaparèixer en començar la Guerra Civil. L'any 1942 es torna a fundar la Unió Musical, que és la que s'ha perpetuat fins a l'actualitat.
En l'actualitat, la banda simfònica compta amb 106 músics i amb un centenar d'educands de l'escola. Participa en nombrosos actes i festivitats de la localitat en forma de cercaviles, concerts, processons i desfilades durant tot l'any.

## Premis i actuacions

* Premi provincial i autonòmic de bandes de primera categoria de la Comunitat Valenciana l'any 1993.
* Primer premi en el XXVII Certamen Autonòmic de Bandes de la Comunitat Valenciana en la secció primera l'any 2005.
* Primer premi en el XXVII Certamen de Marxes Mores i Cristianes d'Elda l'any 2012.
* Actuació en el Gran Casino de Dauville (França).
* Concert a la Torre Montparnasse de París.
* Participació en el festival de bandes de Loures (Portugal).
* Actuació davant de Joan Pau II en l'estadi Santiago Bernabeu.
* Actuació conjunta amb Manolo Escobar a Roquetas de Mar l'any 2005.
* Actuació en el Palau de les Arts Reina Sofia de València en el cicle "Les bandes a les Arts".

## Discografia

* Nuestra música. Benidorm, música i festa. Any 2000
* 10 anys de Moros i Cristians a Benidorm

## Referències

* ↑ Administrator. «Historia de la Unión Musical de Benidorm» (en espanyol europeu). [Consulta: 21 desembre 2017].
* ↑ «La Unión Musical de Benidorm gana el XXVII Certamen de música festera de Elda». FSMCV. Arxivat de l'original el 2017-12-22 [Consulta: 21 desembre 2017]. Arxivat 2017-12-22 a Wayback Machine.
* ↑ «Les Arts – Ópera, música, ballet y teatro en Valencia». [Consulta: 21 desembre 2017].
# Robert Wilson

* Per a altres significats, vegeu «Robert B. Wilson».
El Robert Wilson (Waco, 1941) és un dramaturg i director de teatre i òpera, considerat un dels creadors escènics més rellevants de l'actualitat. De formació arquitecte, a més d'escriure el text de les seves obres, dissenya la posada en escena, incloent l'escenografia i il·luminació tant de l'escenari com de l'entorn. Va revolucionar l'escena als anys seixanta, a Nova York, amb la seva manera de concebre l'escena, distorsionant les relacions amb l'espai i les paraules, per exemple.
Va començar relacionant-se amb la performance i la dansa contemporània, especialment la propera a Merce Cunningham, i treballà com a voluntari amb nens autistes. Ha treballat amb la coreògrafa Lucinda Childs, el dramaturg Heiner Müller i el compositor Philip Glass, amb qui ha estat un dels impulsors de l'òpera contemporània. Així, l'estrena a Nova York de la seva òpera Einstein a la platja (1976) va marcar un abans i un després en aquest gènere.
Wilson recupera el concepte d'obra d'art "total", en obres teatrals i operístiques a les quals intervé la música, que sempre és el fil conductor dels seus espectacles, per damunt del text, les accions físiques i el conjunt de l'escenografia, incloent la il·luminació. Cerca la bellesa de les imatges, sovint amb un fort component oníric pel seu interés en el surrealisme i les teories freudianes. Es caracteritza per usar grans espais escènics, la modificació de l'escala dels objectes (per exemple pot usar una pastanaga gegant o un tren minúscul) i en general una modificació de la percepció de l'espectador, alentint el tempo escènic. Els actors tenen aparença despersonalitzada i l'execució tècnica està sempre molt cuidada.

## Vegeu també

* Absolute Wilson és una pel·lícula documental inspirada en la seva vida

## Notes

* 1 2 3 Mercè Saumell, El teatre contemporani, editorial UOC, 2006. ISBN 8497884027 (català)
# Markham (Texas)

Markham és una concentració de població designada pel cens dels Estats Units a l'estat de Texas. Segons el cens del 2000 tenia 1.138 habitants.

## Demografia

Segons el cens del 2000, Markham tenia 1.138 habitants, 386 habitatges, i 306 famílies. La densitat de població era de 191,9 habitants/km².
Dels 386 habitatges en un 39,9% hi vivien nens de menys de 18 anys, en un 61,7% hi vivien parelles casades, en un 11,9% dones solteres, i en un 20,7% no eren unitats familiars. En el 17,9% dels habitatges hi vivien persones soles el 7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,95 i el nombre mitjà de persones que vivien en cada família era de 3,35.
Per edats la població es repartia de la següent manera: un 31,5% tenia menys de 18 anys, un 8,3% entre 18 i 24, un 27,4% entre 25 i 44, un 22,1% de 45 a 60 i un 10,7% 65 anys o més.
L'edat mediana era de 33 anys. Per cada 100 dones de 18 o més anys hi havia 90,9 homes.
La renda mediana per habitatge era de 41.900 $ i la renda mediana per família de 49.792 $. Els homes tenien una renda mediana de 32.391 $ mentre que les dones 20.938 $. La renda per capita de la població era de 17.302 $. Aproximadament el 7,6% de les famílies i l'11,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Markham». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Markham». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Plufur

Plufur (en bretó Plufur) és un municipi francès, situat a la regió de Bretanya, al departament de Costes del Nord. L'any 2006 tenia 540 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 744 | 643 | 562 | 534 | 520 | 518 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Hervé Guelou | Divers droite |

## Personatges il·lustres

* Marcel Hamon, polític comunista francès, adaptador de La Internacional al bretó.
# Brunettia similis

Brunettia similis és una espècie d'insecte dípter pertanyent a la família dels psicòdids.

## Descripció

* És de color negre i el mascle presenta ales amples, similar a Brunettia biformis, del qual es distingeix per la forma de les susdites ales en el mascle.

## Distribució geogràfica

Es troba a Oceania: Samoa.

## Referències

* ↑ Annandale, 1910. Rec. Indian Mus., 5, 141. «Enllaç». Arxivat de l'original el 2016-03-03. [Consulta: 13 març 2012].
* ↑ uBio (anglès)
* 1 2 Catalogue of Life (anglès)
* ↑ uBio (anglès)
* 1 2 New and Little Known Samoan Psychodidae and a New Species from Rarotonga (anglès)
* ↑ Larry W. Quate, 1959. Synopsis of Polynesian Psychodidae (Diptera). Pacific Insects 1 (4): 431-440. «PDF».
* ↑ Global Species Arxivat 2016-03-03 a Wayback Machine. (anglès)